Mónosbél Községi Önkormányzat Képviselő-testülete

3345 Mónosbél, Kossuth L. u. 3. Tel.:554-087

Jegyzőkönyv

Készült: Mónosbél Községi Önkormányzat Képviselő-testületének 2014. november 26. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Napirend

1. Temetőkről és temetkezésről szóló rendelet módosítása
2. Arany János tehetséggondozó programban való részvétel
3. Bursa Hungarica ösztöndíj pályázat
4. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** |  ***Határozat határideje*** |
| 54/2014. (XI.26.) | Kühn Klaudia pályázata | azonnal |
| 55/2014. (XI.26.) | Jescheta Gyöngyvér pályázata | 2014. december 11. |
| 56/2014. (XI.26.) | Koós Andrea pályázata | 2014. december 08. |

|  |  |
| --- | --- |
| ***Rendelet száma*** | ***Tárgya*** |
| 17/2014. (XI.27.) | A temetőkről és temetkezésről szóló 10/2006. (V.25.) önkormányzati rendelet módosítása |

Mónosbél, 2014. november 26.

 Varga Sándorné Fehér Lászlóné

 polgármester címzetes főjegyző

**Jegyzőkönyv**

Készült: Mónosbél Községi Önkormányzat Képviselő-testületének 2014. november 26. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Jelen vannak: Varga Sándorné polgármester

 Antal József alpolgármester

 Hajnákné Koós Zsuzsanna

 Kovács Zoltán

 Surányi Józsefné önkormányzati képviselők

Hivatalból jelen van: Fehér Lászlóné címzetes főjegyző

Jegyzőkönyvvezető: Bakó Noémi

Varga Sándorné polgármester

Köszönti a megjelent képviselő-testületi tagokat és Fehér Lászlóné címzetes főjegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent, a döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására:

1. Temetőkről és temetkezésről szóló rendelet módosítása
2. Arany János tehetséggondozó programban való részvétel
3. Bursa Hungarica ösztöndíj pályázat
4. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. Napirend

**Temetőkről és temetkezésről szóló rendelet módosítása**

Varga Sándorné polgármester

A testületi tagok megkapták az előterjesztést, miszerint a temetőkről és temetkezésről szóló önkormányzati rendeletet új törvényi változások, új temetési forma miatt módosítani szükséges. Részletesen ismerteti az előterjesztésben szereplő változásokat. A sírhely megváltása és újraváltása 5000.-Ft, az urnafülke temetés megváltási díja 15.900.-Ft+ÁFA. A szociális temetés szabályai 2016. január 1-jétől lép hatályba.

Elmondja, hogy az önkormányzatnak vannak kötelezettségei, ezért vezeti a köztemetői nyilvántartást, egy temető nyilvántartó könyvet, urnanyilvántartást, urnasírhely nyilvántartó lapot, koporsóhűtő nyilvántartást. A ravatalozó az önkormányzat tulajdona, ami nem rég lett felújítva, és 3 kulcsa van, az önkormányzatnál lévő kettőt bármikor el lehet kérni.

Antal József alpolgármester

Megkérdezi, hogy hol lesz a szociális temetés.

Varga Sándorné polgármester

A szociális temetés helye a kiküldött térképen van jelölve, egy sor koporsós, egy sor urnás, amit az Apát úrral egyeztetve jelöltek ki. Tervei közt szerepel, a temető körbekerítése, amit a lakosság hozzájárulásával úgy valósítana meg, hogy az újraváltott sírhelyekből befolyt 5000 Ft/ fő díjat erre a célra használnák fel. Közmunkásokkal a terepet kitisztítanák, oszlopokat, dróthálókat helyeznének el, és egy kaput is terveznek felszerelni.

Surányi Józsefné testületi tag

Hány évre lehet megváltani a sírhelyet?

Varga Sándorné polgármester

A sírhelyet 25 évre lehet újra megváltani. Megkérdezi, hogy van-e ezzel kapcsolatban további kérdés. Kéri a képviselő-testület tagjait, szavazzanak a Temetőkről és temetkezésről szóló rendelet módosításáról az előterjesztés szerint, azzal a módosítással, hogy a rendelet-tervezet 1.§-a 2016. január 1-jén lép hatályba.

Döntéshozatalban résztvevők száma: 5 fő

Mónosbél Községi Önkormányzat Képviselő-testülete 5 igen szavazattal elfogadta a Mónosbél Községi Önkormányzat Képviselő-testületének **17/2014.(XI.27.) önkormányzati rendeletét** a temetőkről és temetkezésről szóló 10/2006. (V.25.) önkormányzati rendelet módosításáról. (1. melléklet)

1. Napirend

**Arany János tehetséggondozó programban való részvétel**

Varga Sándorné polgármester

Kettő pályázat érkezett, az egyik Kühn Klaudia tanulóé, aki továbbra is a programban részt vevő középiskolába jár, szorgalmasan és jól tanul. Kéri a képviselő-testület tagjait, szavazzanak, hogy Kühn Klaudiát havi 6000 Ft ösztöndíjban részesítsék.

A döntéshozatalban részvevők száma 5 fő.

Mónosbél Községi Önkormányzat Képviselő-testülete 5 igen szavazattal a következő határozatot fogadta el:

**54/2014 (XI.26.) Képviselő-testületi határozat**

Mónosbél Község Önkormányzata a 93/2012. (XI.28.) sz. Képviselő-testületi határozatában vállalta, hogy *Kühn Klaudia* Mónosbél, Rózsa u. 5. szám alatti lakost az Országos Arany János Tehetséggondozó Program keretén belül havi 6.000 Ft ösztöndíjban részesíti, továbbá az ösztöndíj felülvizsgálatára minden év október 30-ig sor kerül, a tanuló pedig köteles bejelenteni, ha nem folytatja tanulmányait.

Az ösztöndíjban történő támogatás jogosultsági feltételeit a Képviselő-testület a fenti határozatának megfelelően felülvizsgálta, és az ösztöndíjat (2014. szeptember hónaptól, 10 hónapra havonta 6.000 Ft-ot) átutalja Kühn Klaudia OTP Banknál vezetett 11773391-00773830 számú számlájára.

 Határidő: azonnal

 Felelős: Polgármester

Varga Sándorné polgármester

A második pályázat új pályázat, ami Jescheta Gyöngyvértől érkezett. Javasolja, hogy 5000 Ft/hó összeget kapjon a tanuló, ahogy kezdetekben Kühn Klaudia is kapta.

Kéri a képviselő-testület tagjait, szavazzanak, hogy Jescheta Gyöngyvért havi 5000 Ft ösztöndíjban részesítsék.

A döntéshozatalban részvevők száma 5 fő.

Mónosbél Községi Önkormányzat Képviselő-testülete 5 igen szavazattal a következő határozatot fogadta el:

**55/2014 (XI.26.) Képviselő-testületi határozat**

Mónosbél Községi Önkormányzat Képviselő-testülete megtárgyalta és vállalja, hogy *Jescheta Gyöngyvér 3345 Mónosbél, Dózsa György út 17.* szám alatti lakos nyolcadik osztályos tanuló Mónosbél község képviseletében részt vegyen a Hátrányos Helyzetű Tanulók Arany János Tehetséggondozó Programjában. Az önkormányzat vállalja, hogy az általa delegált diák számára a programban való részvétel idejére, a 2015/2016. tanévtől kezdődően öt éven keresztül, tanévenként 10 hónapra havi 5.000 Ft ösztöndíjban részesíti.

Az ösztöndíj felülvizsgálatára minden év október 30-ig sor kerül, a tanuló pedig köteles bejelenteni, ha nem folytatja tanulmányait.

Mónosbél Községi Önkormányzat Képviselő-testülete felkéri a polgármestert, hogy a tanuló Arany János Tehetséggondozó Programba történő jelentkezéséhez készült pályázatát és a jelen határozatot az alábbi határidőre a tanuló által az első helyen kiválasztott középiskola részére küldje meg.

 Határidő: december 11.

 Felelős: Polgármester

1. Napirend

**Bursa Hungarica ösztöndíj pályázat**

Varga Sándorné polgármester

Egy darab Bursa Hungarica ösztöndíj pályázat érkezett Koós Andreától. A pályázati kiírás a támogatható pályázók körét kizárólag szociális rászorultság alapján határozta meg, a pályázó családjában az egy főre jutó havi nettó jövedelem meghaladja a pályázati kiírás szerinti összeget. Kéri a képviselő-testület tagjait, szavazzanak a pályázat elutasításáról.

A döntéshozatalban részvevők száma 5 fő.

Mónosbél Községi Önkormányzat Képviselő-testülete 5 igen szavazattal a következő határozatot fogadta el:

**56/2014 (XI.26.) Képviselő-testületi határozat**

Mónosbél Község Önkormányzat Képviselő-testülete megtárgyalta az önkormányzat „Bursa Hungarica Felsőoktatási Önkormányzati Ösztöndíjpályázat” 2015. évi fordulójára beérkezett „A” típusú ösztöndíjpályázatot és elutasította Koós Andrea 3345 Mónosbél, Béke út 34/1. szám alatti lakos pályázó pályázatát, mert családjában az egy főre jutó havi nettó jövedelem meghaladja a pályázati kiírásban meghatározott összeget.

 Határidő: 2014. december 08.

 Felelős: címzetes főjegyző

1. Napirend

**Egyéb ügyek, indítványok**

Varga Sándorné polgármester

Tájékoztatja a lakosságot, hogy 2014. december 5-én Mikulás estet tartanak, melyen egy kis műsor után a Mikulás átadja a megvett apróságokat a gyerekeknek. Adventi gyertyagyújtás 2014. december 13-án 16.30 órakor lesz, mézeskaláccsal, teával és a gyerekek adventi műsorával.

Október 1-től december 31-ig 10 fővel pályáztak a közmunkaprogramba, közülük volt, aki nyugdíjba ment, volt akinek állása lett, ezért létszámcsere lesz és 3 új közmunkással bővülnek. 2014. december 1-től 2015. február 28-ig újabb 5 fővel pályáznak. Belterületi közút pályázatra 2015. március 1-től november 30-ig 3 fővel lehet pályázni. Ők állítanák helyre az Arany János úti vízelvezető árkot és a Petőfi utat. Mezőgazdasági munkával kapcsolatban 2015.március 1-től 2015. november 30-ig tudnának munkát adni. Helyi sajátosságok közmunkaprogramban a Kossuth út 30. sz. alatti épületet újítanák fel, melyben 3 fő vehetne részt 2015.március 1-től november 30-ig.

Elmondja, hogy megkereste őt több lakos is, és érdeklődtek, hogy miért vesznek többször mintát a közkútból. Azt a választ kapta az üzemeltetőtől, hogy nem vesznek több mintát, mint eddig.

Surányi Józsefné testületi tag

Megkérdezi, hogy találtak-e valamit a vízben.

Varga Sándorné polgármester

Erről nem nyilatkoztak.

Antal József alpolgármester

A Petőfi úthoz egy szalagkorlátot kellene tenni, mert ha lefelé jön egy autó, az veszélyes. Érdeklődik, hogy a nem megfelelő közvilágítás be lett-e jelentve.

Varga Sándorné polgármester

Az az út egyirányú, aki nem tartja be a KRESZ szabályait, csak annak balesetveszélyes. A közvilágítás már be lett jelentve, mindenhol jól működik.

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

K.m.f.

 Varga Sándorné Fehér Lászlóné

 Polgármester Címzetes főjegyző